stanford-oval/wikipedia huggingface dataset:
משפחת סימפסון – הסרט
מדבבים > מדבבים בעברית

אייל נחמיאס – הומר סימפסון
ענת ניב – מארג' סימפסון / לינדזי נייג'ל
הדר שחף-מעיין – בארט סימפסון / נלסון מאנץ / ראלף ויגאם
שירה נאור – ליסה סימפסון / מגי סימפסון
אברהם מור – אברהם סימפסון
אבי חדש – נד פלנדרז / סקראצ'י החתול
נעה קשפיצקי – רוד פלנדרז
ליאת הר לב – מילהאוס וואן האוטן / טוד פלנדרז / הלן לאבג'וי / מרטין פרינס
יובל סגל – איצ'י העכבר / קליטוס / בעל קיוסק באלסקה
אוהד שחר – בארני גאמבל / מר מונטגומרי ברנז / ג'ו קווימבי / טום הנקס / פקיד מא"ס
שמעון כהן – הכומר טימותי לאבג'וי / לו / קנת ברוקמן / ויילון סמית'רס
עידו מוסרי – קראסטי הליצן / אוטו מאן / פרופסור ג'ון פרינק / איש הדבורה / רובוט לניטרול פצצה
שמחה ברבירו – מו סיזלאק / אפו נהספימפטילון / צ'יף קלנסי ויגאם / איש הקומיקס / מנקה בסוף הסרט
לירון ברנס – קארל קארלסון / המנהל סימור סקינר / טוני השמן / סיידשואו מל
שי זורניצר – לני לאונרד / מייק דירנט מלהקת "גרין דיי"
עמי מנדלמן – ד"ר ג'וליוס היברט / קריינות / שו / איש מאלסקה / נהג במשאית משטרה
שרון שחל – קולין / אגנס סקינר / GPS
נורית בנאי קורן – אמא של נלסון / עובדת מא"ס
דב רייזר – ראס קרגיל
יורם יוספסברג – ארנולד שוורצנגר
אורי אומנותי – בילי ג'ו ארמסטרונג מלהקת "גרין דיי"
דניאל מגון – טריי קול מלהקת "גרין דיי"
עפרון אטקין – בעל דוכן / עובד מא"ס
גיל קומר – קריין פרסומת
מירב גרובר – אשת מרפא
הופעות אורח

בתחילת הסרט מופיעה הלהקה גרין דיי. הם אף הקליטו מחדש את שיר הפתיחה של הסדרה והוציאו אותו כסינגל.
בנוסף, מופיע גם טום הנקס, שמשתתף שם בסרטון פרסומת של הממשלה.
ברוק רולינס

ברוּק לזלי רולינס (באנגלית: Brooke Leslie Rollins; נולדה ב-10 באפריל 1972) היא משפטנית אמריקאית המכהנת כמזכירה ה-33 של מחלקת החקלאות של ארצות הברית בממשלו השני של הנשיא דונלד טראמפ, החל מפברואר 2025. היא האישה השנייה המכהנת כמזכירת החקלאות של ארצות הברית לאחר אן ונמן.
טרם כהונתה כמזכירת החקלאות הייתה רולינס מנכ"לית ונשיאת מכון מדיניות אמריקה תחילה. קודם לכן כיהנה כמנהלת בפועל של המועצה למדיניות פנים של ארצות הברית ממאי 2020 עד ינואר 2021. במהלך כהונתו הראשונה של דונלד טראמפ כנשיא ארצות הברית הייתה חברה מפקחת במשרד החדשנות האמריקנית, ולפני כן הייתה מנכ"לית "קרן המדיניות הציבורית של טקסס", קבוצת חשיבה שמרנית באוסטין בין השנים 2003–2018.
בנובמבר 2024 הודיע הנשיא הנבחר של ארצות הברית דונלד טראמפ כי בכוונתו למנות את רולינס לתפקיד מזכירת החקלאות בממשלו השני. בפברואר 2025 אישר הסנאט של ארצות הברית ברוב של 72 מול 28 את מינויה לתפקיד.
ביוגרפיה > תחילת דרכה

רולינס גדלה בגלן רוז שבטקסס ולמדה באוניברסיטת טקסס A&M, שם השלימה בכבוד לימודי תואר ראשון בפיתוח חקלאי בשנת 1994. במהלך לימודיה בטקסס A&M הייתה רולינס האישה הראשונה שנבחרה לנשיאות התאחדות הסטודנטים. היא גם שימשה כיושבת ראש הזמנית של סנאט הסטודנטים, כיו"ר בית המשפט של האוניברסיטה, כיועצת במחנה "Fish Camp" וכמלכת ה-Cotton Bowl Classic. בשנת 2007 הייתה רולינס האישה הראשונה שנשאה דברים בטקס Aggie Muster בקולג' סטיישן, המוקדש להנצחת בוגרי טקסס A&M שהלכו לעולמם.
רולינס השלימה לימודי תואר שני במשפטים מבית הספר למשפטים באוניברסיטת טקסס באוסטין, וסיימה את לימודיה בהצטיינות.
ביוגרפיה > בממשל טראמפ הראשון

לאחר שסיימה את לימודיה בבית הספר למשפטים, עבדה רולינס במשך שנים אחדות במשרד עורכי הדין "Hughes & Luce, LLP" שבדאלאס והתמחתה אצל ברברה מ. לין, שופטת בית המשפט הפדרלי המחוזי עבור צפון טקסס. בשנת 2011 נבחרה רולינס בידי כתב העת "Texas Monthly" לאחת מ-25 הטקסנים החזקים ביותר. בפברואר 2018 החליפה רולינס את ריד קורדיש בתפקידו כעוזרת לנשיא ארצות הברית לענייני ממשל וטכנולוגיה וכחברה במשרד החדשנות האמריקנית.
רולינס הייתה בעלת השפעה משמעותית בקידום "חוק הצעד הראשון" (First Step Act), חקיקה שמטרתה הייתה לשפר את מערכת בתי הסוהר בארצות הברית ולהפחית את שיעור חזרתם של אסירים לפשיעה. חוק זה נחתם על ידי הנשיא טראמפ בדצמבר 2018.
במאי 2020 מינה הנשיא טראמפ את רולינס למנהלת בפועל של המועצה למדיניות פנים של ארצות הברית. במסגרת תפקידה הדגישה רולינס את חשיבות האחדות של הצדדים השונים בפוליטיקה של ארצות הברית כדי להתמודד עם האתגרים העומדים בפני המדינה, במיוחד על רקע מחאות ג'ורג' פלויד שפקדו את ארצות הברית בעת כניסתה לתפקיד. רולינס ציינה שהמדינה זקוקה לאחדות ושהבית הלבן שוקד על פתרונות דו-מפלגתיים כדי לגשר על הפערים הפוליטיים בחברה.
לאחר הפסדו של טראמפ בבחירות לנשיאות ארצות הברית 2020, ייסדה קולינס ביחד עם לורנס קדלו מוסד ללא כוונת רווח שמטרתו לקדם את האג'נדה הפוליטית של טראמפ, ובכך הוקם "מכון מדיניות אמריקה תחילה", בראשו עמדה מאז.
ביוגרפיה > מזכירת החקלאות של ארצות הברית

ב-24 בנובמבר 2024 הודיע הנשיא הנבחר של ארצות הברית דונלד טראמפ כי רולינס תכהן כמזכירת החקלאות של ארצות הברית בממשלו השני. ב-23 בינואר 2025 הופיעה רולינס לשימוע בפני ועדת החקלאות, התזונה והיערנות של הסנאט של ארצות הברית. ב-13 בפברואר אישר הסנאט של ארצות הברית את מינויה למזכירת החקלאות ברוב של 72-28. באותו היום הושבעה לתפקיד בידי שופט בית המשפט העליון של ארצות הברית קלרנס תומאס.
הערות שוליים

↑  Aggies to gather for Muster, first woman SBP to speak, באתר Wayback Machine‏, 20 באפריל 2007 (באנגלית)
↑  אוון סמית', Who's on Texas Monthly's Power List?, באתר טקסס טריביון, 18 בינואר 2011 (באנגלית)
↑  ג'ונתן או'קונול, Trump tech adviser Reed Cordish is leaving the White House, באתר וושינגטון פוסט, 16 בפברואר 2018 (באנגלית)
↑  אנדריאה דראש, White House green-lights Texas think tank’s ideas, irking Capitol Hill Republicans, באתר Star Telegram‏, 18 בדצמבר 2018 (באנגלית)
↑  ברט סמואלס, Trump taps Brooke Rollins as acting domestic policy chief, באתר The Hill‏, 20 במאי 2020 (באנגלית)
↑  יעל האלון, White House's Brooke Rollins commits to 'renewing,' 'restoring' policing amid George Floyd unrest, באתר פוקס ניוז, 7 ביוני 2020 (באנגלית)
↑  אלכס אייזנסטאדט, Senior Trump advisers prepare to launch policy group, באתר פוליטיקו, 22 בדצמבר 2020 (באנגלית)
↑  דניאל אדלסון, ניו יורק, טראמפ הודיע על מינוי יועצתו לשעבר, ברוק רולינס, לשרת החקלאות, באתר ynet, 23 בנובמבר 2024
↑  מת'יו צ'וי, Brooke Rollins says she'll shield farmers from impacts of Trump's tariffs in ag secretary nomination hearing, באתר טקסס טריביון, 23 בינואר 2025 (באנגלית)
↑  אל ויבר, Senate confirms Brooke Rollins to lead USDA, באתר The Hill‏, 13 בפברואר 2025 (באנגלית)
↑  Brooke L. Rollins Sworn in as 33rd U.S. Secretary of Agriculture, באתר מחלקת החקלאות של ארצות הברית, 13 בפברואר 2025 (באנגלית)
| הקבינט של ארצות הברית ארצות הברית |
| --- | --- | --- |
| בעלי תפקידים על פי חוק | נשיא ארצות הברית: דונלד טראמפ   סגן הנשיא: ג'יי. די. ואנס   מזכיר המדינה מרקו רוביו • מזכיר האוצר סקוט בסנט • מזכיר ההגנה פיט הגסת' • התובעת הכללית פאם בונדי • מזכיר הפנים דאג בורגום • מזכירת החקלאות ברוק רולינס • מזכיר המסחר הווארד לוטניק • מזכיר העבודה בפועל וינס מיקון • מזכיר הבריאות ושירותי האנוש רוברט קנדי ג'וניור • מזכירת השיכון והפיתוח העירוני סקוט טרנר • מזכיר התחבורה שון דאפי • מזכיר האנרגיה כריס רייט • מזכירת החינוך לינדה מקמהן • המזכיר לענייני חיילים משוחררים דאג קולינס • מזכירת ביטחון המולדת קריסטי נואם |  |
| בעלי תפקידים ברמת קבינט | מנהל הסוכנות לעסקים קטנים בפועל אוורט וודל • ראש ה-CIA ג'ון רטקליף • מנהל הסוכנות להגנת הסביבה לי זלדין • ראש סגל הבית הלבן סוזי ויילס • מנהל משרד הניהול והתקציב ראסל ווט • השגרירה באו"ם בפועל דורותי שיאה • נציב הסחר בפועל חואן מילאן • ראשת המודיעין הלאומי טולסי גבארד • היועץ לביטחון לאומי מייקל וולץ |  |
רולינס דנה עם הנשיא דונלד טראמפ על רפורמה במערכת בתי הסוהר האמריקאית, ינואר 2018
חיים הירשנזון

| --- | --- |

 לידה:  31 באוגוסט 1857 י"א באלול תרי"ז צפת, האימפריה העות'מאנית 
 פטירה:  15 בספטמבר 1935 (בגיל 78) י"ז באלול ה'תרצ"ה הובוקן, ארצות הברית 
 מקום מגורים:  חצר הירשנזון 
 תקופת הפעילות:  ? – 15 בספטמבר 1935 
 חיבוריו:  מלכּי בקודש
 צאצאים:  תמר דה סולה פול  נחמה אדלרבלום  תהילה ליכטנשטיין 
 
הרב חיים הירשנזון (בכתיב יידי: הירשענזאהן; ידוע בראשי התיבות הרח"ה, (י"א באלול תרי"ז, 31 באוגוסט 1857 – י"ז באלול ה'תרצ"ה, 15 בספטמבר 1935), היה רב, מחנך, מחבר, מוציא לאור, והוגה דעות מן ההוגים המוקדמים של הציונות הדתית. פעל בירושלים ושימש כרבה של העיר הובוקן שבניו ג'רזי.
השקפת עולמו והגותו ההלכתית והתורנית > הבדלים בין השקפתו להשקפת הראי"ה קוק

הראי"ה קוק והרח"ה היו מיודדים. הרב חיים הירשנזון העריץ את הרב אברהם יצחק הכהן קוק והחשיבו לגדול הדור, מה שלא מנע ממנו לחלוק עליו בכמה סוגיות הלכתיות ולהחזיק בשיטות פילוסופיות אחרות משלו.
לדעת הרב אברהם יצחק הכהן קוק, "דבר ה' עתיד לרומם את יסודי התרבות כולם למדרגה הרבה יותר גבוהה ממה שיוכל כל שיקול דעת אנוש לעשות", ולפיכך אין להתפעל מהתרבות האירופית. לדעת הרב חיים הירשנזון, "אין התורה מתנגדת לציויליזציה האנושית", בכל דור ודור מכירים את הפגמים שבתרבות הקודם; והתרבות האנושית מתקדמת בהדרגה לתרבות המתואר במשל "וגר זאב עם כבש וכו'", אזי תימלא הארץ דעה את ה', ולא יתפעלו מתרבויות קודמות. הראי"ה קוק כתב, שהרב הירשנזון בתום לבבו הטהור לא נוטה לחשד בדברים המוחלטים בחברה האנושית בתור מוסר וצדק, בעוד הרבה מהם אינו כי אם כסף סיגים מצופה על חרס. הרב הירשנזון השיב, כי " עלינו לחשוב על כל דבר מצד המוסר וההגיון יחד, ואשר אנו מוצאים אותו כשר וישר ונכון וקיים משני היסודות האלו, עלינו להביט בהלכה אשר דרכיה דרכי נועם וכל נתיבותיה שלום אשר בודאי אינה מתנגדת לדבר הישר והנכון מצד ההגיון והמוסר, ואם אנו מוצאים אותה מתנגדת עלינו להתיגע עד שנמצא כי לא ריק היא ממנו, שאין אנו מבינים את ההלכה או את המוסר".
מספריו

שו"ת מלכּי בקודש שישה חלקים. חלק א' יצא מחדש בשנת תשס"ז בהוצאת מכון הרטמן, מכון שכטר ואוניברסיטת בר-אילן (בעריכת דוד זוהר). חלק ב' יצא מחדש בשנת תשע"ג בהוצאת מכון הרטמן ומכון שכטר (בעריכת דוד זוהר).
נִמוקי רש"י, חידושים על פירוש רש"י לתורה בחמישה כרכים.
התורה והחיים לקט מכתביו, בעריכת ד"ר יחזקאל כהן, בהוצאת נאמני תורה ועבודה והקיבוץ הדתי, ירושלים תשמ"ח
אלה דברי הברית ג' כרכים, "כל הבריתות בישראל הנזכרות בתנ"כ ותנאיהן, כחן הדתי, המוסרי, ההלכותי, וההיסטורי".
ראו גם

חצר הירשנזון
לקריאה נוספת

אליעזר שביד, דמוקראטיה והלכה: פרקי עיון במשנתו של הרב חיים הירשנזון, האוניברסיטה העברית בירושלים, 1978; מהדורה שנייה 1997.
דוד זוהר, מחויבות יהודית בעולם מודרני: הרב חיים הירשנזון ויחסו אל המודרנה, הוצאת הקיבוץ המאוחד, ירושלים, תשס"ג-2003.
משה צינוביץ, ר' חיים הירשנזון בעל ה"מסדרונה", הצופה, 17 באוגוסט 1962
יוסף גבריאלי, גאון וחוקר תלמוד, הצופה, 14 בספטמבר 1966
ז.ב.ט., הרב חיים הירשנזון בן שמונים, דואר היום, 16 במאי 1935
אפרים יעיר (ערך: יצחק אלפסי), מורה נבוכי הזמן, בתוך: דמות וקומה, עמ' 120–124, תשמ"ט/1989.
איתן קליש, משנתו של הרב חיים הירשנזון: בין דמוקרטיה לתיאוקרטיה, עבודת גמר, אוניברסיטת בר-אילן תשע"ה.
הערות שוליים

↑  הרב לימד תורה בצפת ואחר כך בירושלים, וחיבר ספרים רבים.
↑  אביו ייסד את הישיבה בעזרת הרב אליהו גוטמכר שגם דאג להחזקתה. היא נקראה "מאור יעקב" ו-"שנות אליהו", וגם נקראה "סוכת שלום". הלימודים בישיבה התאפיינו בסדר ובשיטתיות, תוך פתיחות לשיטות לימוד חקרניות וביקורתיות, ועודדו את התלמידים להישגיות.
↑  על מנת לקבץ חומר כל העניינים והכללים שבתלמוד ולסדרם אחר כך בסדר מיוחד כעין אנציקלופדיה, לעשות אזניים לתורה; וכדי לחזק את הקשר לתפוצות.
↑  החלק הראשון הוא שו"ת בלשון קצר המברר את חילוקי ההלכות דאורייתא, דברי סופרים, דרבנן; וחילוקי דרבנן: מצוות דרבנן, גזירות, תקנות, מנהגים; וחילוקיהם. בחלק השני מלוקטים מאמרי תלמוד (בבלי וירושלמי) מפורשים המכילים את הכללים המבוארים בחלק הראשון.
↑  מאוחר יותר, כשהתגורר באמריקה, כתב בעברית וחינך את ילדיו ונכדיו לדבר עברית.
↑  בתוך ביוגרפיה של ביתו, נחמה
↑  "עיר שמעולם לא היה בה רב, ורק מעטים היו בה שידעו מה זה רב ונחיצותו" (הרח"ה)
↑  הערכים שכתב באוצר ישראל: אבות מלאכות, אבות נזיקין, אבות הטומאה, אגב, אונס, בדיקה, בזיון, בל תשחית, בהורים, הפסד מרובה ומועט, ר' המנונא סבא, יוחסין, כח דהיתרא, סברא, סמיכה, פסוקים, קדוש, תנופה, תתאה ועילאה.
↑  לדברי הרח"ה, לדעת כי רק הסדר הוא אם למקרא ואם למסורת התורה הקדושה, ואת דרכיה דרכי הנועם אשר אהבתה משרים בסדר הלימוד, קיבל מאביו.
↑  הרב עוזיאל חיבר קונטרס בשם "חק ומשפט בישראל" על יסוד ספר "מלכי בקדש" חלק א של הרב הירשנזון (יצא לאור בקובץ התורני "הדביר" תר"ף, הערות הרח"ה על הקונטרס נמצאות ב-"מלכי קודש" חלק ב, ע' 54–64), קונטרס שמאוחר יותר שימש כיסוד לתשובה סימן א' בספר "משפטי עוזיאל" על חושן משפט, שדן בדברי הרח"ה גם בסימנים ב', ה', ו'.
↑  הוא הוציא לאור ממכתבי רבנים אליו ותשובותיו במלכי בקודש, חלקים ד' ו', ובחידושי הרח"ה למסכת הוריות חלקים ב-ג; לצרף את דברי מבקריו לטוב או למוטב לישא וליתן ברובי דבריו, ולהביא השקפות מעניינות על מצב העניינים בתקופת התחיה, וכחומר היסטורי להכרת הרבנים עבור הדורות הבאים (מלכי בקודש, חלק ד', על דבר חליפות המכתבים)
↑  יאיר שלג, לא מספיק לקנות דירה לחגים בירושלים, באתר הארץ, 21 בפברואר 2007
↑  הרח"ה כתב עליה: "כל לימוד תורתי וכתיבת ספריי רק לה אני חייב".
↑  ארכיון חיים הירשנזון, בספרייה הלאומית
↑  מלכי בקודש, חלק ו', מכתב י"ד
↑  גדעון שמעוני, האידאולוגיה הציונית. הוצאת י"ל מאגנס, תשס"א, עמ' 149.
↑  אלה דברי הברית, חלק ג, סימן כא, סעיף א' (עמוד 140)
↑  מלכי קודש, חלק רביעי, ע' 68
↑  חדושי הרח"ה, חלק ב-ג, תשובה למכתב כד
↑  מלכי בקודש, חלק רביעי, ע' 13-4
↑  שו"ת מלכּי בקודש - חלק א, חלק ב, חלקים ג-ד, חלקים ה-ו, באתר היברובוקס
↑  נִמוקי רש"י - בראשית, שמות, ויקרא, במדבר, דברים)
↑  התורה והחיים להורדה, באתר נאמני תורה ועבודה
↑  אלה דברי הברית - חלק א', חלקים ב'-ג', באתר היברובוקס
↑  ביקורת: יוסי טרנר, ‏ציונות, דת ומודרניות, קתדרה 116, יולי 2005, עמ' 164-160.
| --- | --- |
בקרת זהויות :  NLI: 987007262742005171  BnF: cb14508170z (data)  GND: 123922380  ISNI: 0000 0000 6656 5048  LCCN: nr92005224  NTA: 298949520  SNAC: w6md0r13  VIAF: 10080874   WorldCat (עם VIAF): 10080874 
שער חוברת א' של המסדרונה, תרמ"ה
חיים הירשנזון, שיר מתוך ספרו "חולין על טהרת הקדש"
שער "מלכי בקדש" חלק א
פולקסשטורם

חברי פולקסשטורם צועדים, נובמבר 1944
הפולקסשטורם (בגרמנית: Volkssturm; עברית: "סערת העם"; שם מלא: Deutscher Volkssturm) הייתה מיליציה לאומית שהוקמה על ידי המפלגה הנאצית במהלך החודשים האחרונים של מלחמת העולם השנייה. המפלגה הנאצית הקימה אותה על פי צו של אדולף היטלר מ-25 בספטמבר 1944, וההכרזה הרשמית על הקמתה התבצעה ב-18 באוקטובר 1944. גויסו אליה בגיוס חובה גברים בני 16 עד 60 שלא שירתו במסגרת צבאית אחרת.
רקע

לאחר התבוסה בקרב על סטלינגרד, בפברואר 1943, החלו גורמים בהנהגה הנאצית לדחוק בהיטלר לעבור למדיניות של "מלחמה טוטלית" בכדי לנצל כל מקור אפשרי של כוח אדם שלא נוצל עד העת ההיא וכן להטיל הגבלות דרסטיות על האוכלוסייה האזרחית בכדי לסייע למאמץ המלחמתי וכן לקדם את כלכלת המלחמה, אך היטלר עמד בסירובו, בנימוק "רצון לדבוק בדרך האבולוציונית ולא הרבולוציונית" (כפי שגבלס ניסח ביומנו). עמדה זו השתנתה לאחר ניסיון ההתנקשות הכושל של הרוזן שטאופנברג, כשזו האיצה את הדיקליזציה[דרושה הבהרה] של המשטר, על ידי מינויו של הימלר למפקד צבא המילואים ומבחינה מעשית – איוש תפקידי הצבא באנשי אס אס, וכן מינויו של גבלס לבעל הסמכות העליונה בכל הנוגע ל"מלחמה הטוטלית" שאפשרה לו לצמצם את המנגנון הבירוקרטי של המדינה (אך לא המפלגה) וניסיון לגייס אזרחים נוספים למאמצי המלחמה. ניסיונות אלה הכשירו את הקרקע ליוזמה של מרטין בורמן (תחת אפו של גבלס) להקים את הפולקשטורם ולצבור בכך סמכויות נוספות.
כפיפות

מרטין בורמן היה הממונה על הפולקסשטורם ועל החינוך הפוליטי שלו. היינריך הימלר היה ממונה על חימוש יחידותיו.
אימון והכשרה

עקב המחסור בנשק, למגויסים לפולקסשטורם ניתנה הכשרה קרבית בסיסית ביותר, שכללה אימון מינימלי בשימוש בכלי נשק כגון רובה מאוזר K98 ורקטת הנ"ט פאנצרפאוסט. גם המחסור בכוח אדם מיומן השפיע על אימון המגויסים, ולעיתים ההכשרות בוצעו על ידי חיילים משוחררים ממלחמת העולם הראשונה. פעמים רבות חברי הפולקסשטורם השתמשו בנשק בפעם הראשונה רק בשעת קרב.
פעילות

אנשי הפולקסשטורם נשלחו לחזיתות במזרח גרמניה ובמערבה כדי לנסות לעצור את מתקפת בעלות הברית. ההשערה הרווחת היא שכ-175,000 מאנשי הפולקסשטורם נהרגו.
פעילות > בקרב על ברלין

במהלך הקרב על ברלין השתמש הפיקוד הגרמני בפולקסשטורם כמגן אחרון על העיר. כוחותיה מנו כ-60,000 איש שחולקו ל-92 גדודים: 30 הגדודים שהיו מצוידים בנשק כלשהו נשלחו לעמדות קדמיות, בעוד שאר הגדודים שלא היו מצוידים בנשק נותרו בתוך העיר.
לוחמים ממוצא יהודי חלקי

מישלינגים רבים ממוצא יהודי חלקי אולצו לשרת בפולקסשטורם למרות מוצאם, ורבים מהם מצאו את מותם ביחידות אלה. לדוגמה הקולונל היהודי למחצה ארנסט בלוך שאף אימן את אנשי הפולקסשטורם להילחם ונהרג בשורותיו ליד ברלין ב-1945.
הערות שוליים

| --- | --- |
בקרת זהויות :  NLI: 987007436501205171  BnF: cb119688901 (data)  GND: 10357506-6  LCCN: n82142515  NKC: xx0315160  VIAF: 137073708   WorldCat (עם VIAF): 137073708 
1 2 3  בריאן מארק ריג, תרגום: עמית יריב, החיילים היהודים של היטלר, תל אביב: מטר הומאה לאור בע"מ, עמ' 368
↑  בריאן מארק ריג, תרגום: עמית יריב, החיילים היהודים של היטלר, תל אביב: מטר הוצאה לאור בע"מ, עמ' 186
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
בחלוף השנים

| --- | --- |

 סוגה:  קומדיית מצבים רומנטי
 יוצרים:  קולין בוסטוק-סמית (אנ')
 כותבים:  בוב לארבי
 בימוי:  סידני לוטרבי 
 שחקנים:  ג'ודי דנץ' ג'פרי פאלמר מוירה ברוקר פיליפ ברת'רטון ג'ני פאנל ג'ואן סימס פרנק מידלמאס מוירה פרייזר פול צ'פמן ג'נט הנפריי טים וילטון
 ארץ מקור:  הממלכה המאוחדת 
 שפות:  אנגלית
 מקום התרחשות:  לונדון 
 מספר עונות:  9 
 מספר פרקים:  67 
 הפקה
 מפיק:  סידני לוטרבי
 מפיקים בפועל:  פיליפ ג'ונס (1992–2002) טרוור מק'קלום (1996) ג'ון ריינולדס (1996–2005) דון טפנר (2002–2005)
 חברת הפקה:  Theatre of Comedy Entertainment DLT Entertainment Ltd.
 עורכים:  ג'ון ג'רביס (1992) כריס וודסוורת' (1992–2002) מיקולה פאולוק (2005)
 אורך פרק:  64 פרקים 30 דקות פרק אחד 45 דקות פרק אחד 50 דקות פרק אחד 60 דקות
 שידור
 רשת שידור:  BBC One 
 רשת שידור בישראל:  BBC Entertainment
 תקופת שידור מקורית:  12 בינואר 1992 –  11 באוגוסט 1992 10 בדצמבר 2005 – 14 בדצמבר 2005
 קישורים חיצוניים
 דף התוכנית ב-IMDb
 
בחלוף השנים (באנגלית: As Time Goes By) היא קומדיית מצבים רומנטית ששודרה בערוץ BBC One בין השנים 1992 ל-2002, ופרק איחוד בשנת 2005. בסדרה מככבים ג'ודי דנץ' וג'פרי פאלמר, שמגלמים זוג אוהבים שהקשר ביניהם נותק, ואחרי 38 שנים הם נפגשים מחדש.
השם המקורי שניתן לסדרה היה "Winter with Flowers" (חורף עם פרחים), ושונה ביום הראשון לצילומים אחרי מחאת השחקנים. השם החדש נלקח מהשיר "As Time Goes By" משנת 1931 מאת הרמן הופפלד, שהיה שיר הנושא בסרט "קזבלנקה". השיר בביצוע של ג'ו פייגין (אנ') מלווה את הכותרות בפתיחת כל פרק בסדרה.
יוצר הסדרה הוא קולין בוסטוק-סמית', ואת התסריט כתב בוב לארבי שיה שותף לכתיבת הסיטקום "החיים הטובים". ב-2004 דורג הסיטקום במקום ה-29 בסקר על קומדיית המצבים הבריטית הטובה ביותר (אנ').
הסדרה הופקה עבור רשת ה-BBC על ידי חברת "Theatre of Comedy Entertainment" בשיתוף עם "DLT Entertainment Ltd".
תקציר עלילה

בקיץ 1953 נפגשו ליטננט שני ליונל הארדקאסל (ג'פרי פאלמר) ואחות בבית החולים ג'ין פרג'טר (ג'ודי דנץ') והתאהבו זה בזו. אבל אז הוצב ליונל בקוריאה. הוא שלח לג'ין מכתב, שהלך לאיבוד ולא הגיע אליה. בגלל בלבול זה כל אחד מהם הניח שהשני איבד בו עניין. אחרי שירותו הצבאי היגר ליונל לקניה, והיה בעל מטעי קפה. הוא התחתן עם מרגרט שממנה התגרש בעילה של "שעמום הדדי". זמן מה אחרי הגירושים הוא חוזר לאנגליה. בינתיים, גם ג'ין התחתנה ונולדה לה בת, ג'ודית (מוירה ברוקר). אחרי שנפטר בעלה פתחה ג'ין סוכנות לשירותי מזכירות. בתה ג'ודית התחתנה והתגרשה פעמיים, והיא חיה ברוב פרקי הסדרה עם אמה, ועובדת איתה בסוכנות שלהם.
ליונל, שכותב את זכרונותיו, שוכר כתבנית מהסוכנות "Type for You". הוא אינו מודע לכך שג'ין היא בעלת הסוכנות. הם נפגשים שוב כשליונל לוקח את ג'ודית לארוחת ערב. בתחילת האיחוד ביניהם נוצרות תקלות ואי הבנות, אבל בהדרגה ניצתת מחדש האהבה ביניהם. בעונה השלישית עובר ליונל לגור בביתה של ג'ין בהולנד פארק שבלונדון. בעונה שאחר כך הם מתחתנים.
בעונה הראשונה ג'ודית מתאהבת בליונל, ואילו המו"ל שלו, אליסטר דיקון (פיליפ ברת'רטון), מתאהב בג'ין. אבל התאהבויות אלו נמשכות זמן קצר בלבד, ובסופו של דבר ג'ודית ואליסטר מתאהבים זה בזו. בעונה האחרונה של הסדרה הם מתחתנים. באחת מעלילות המשנה בסדרה ליונל מקבל הצעה מערוץ טלוויזיה אמריקאי לכתוב תסריט למיני-סדרה בשם "Just Two People" שמגולל את הרומן בינו לבין ג'ין. הסדרה נכשלת אחרי שהתסריט שונה ושוכתב על ידי תסריטאי הרשת. ג'ין פורשת מעבודתה בסוכנות המזכירות והיא מתחילה להתנדב בחנות צדקה.
המזכירה היעילה של ג'ין וחברתה הטובה ביותר של ג'ודית היא סנדי (ג'ני פאנל). גם היא מצטרפת לביתם של ג'ין וליונל אחרי שנפרדה מהחבר שלה ניק. כשג'ין פורשת מהעבודה ג'ודי וסנדי מנהלות יחד את הסוכנות. סנדי יוצאת עם הארי (דייוויד מייקלס שהוחלף בהמשך על ידי דניאל ראיין), שהוא שוטר ושחקן רוגבי. השניים מתחתנים לקראת סוף הסדרה.
דמויות בולטות נוספות בסדרה הן אביו של ליונל, רוקי (פרנק מידלמאס) שלו בית כפרי גדול בהמפשייר, שאותו הוא נותן מתנה לליונל; סוכנת הבית של רוקי, גברת בייל (ג'נט הנפריי), שלה עניין יוצא דופן בתחזית הספנות; והגנן לול פריס (טים וילטון). בעונות הראשונות של הסדרה נמסר לליונל שאביו גוסס ושיש לו עוד שנה לחיות. אבל קו עלילה זה נזנח ורוקי המשיך להופיע בעונות הבאות של הסדרה כולל בספיישל האיחוד, הפרק האחרון של הסדרה.
רוקי מתחתן עם מאדג' (ג'ואן סימס) שמתאימה לו באופייה. הוא בן 85 והיא בת 78. השניים מטיילים בעולם, ומבלים בפאב המקומי. בעונה התשיעית מזכירים את מאדג' ואומרים שהיא נמצאת בחפירות ארכאולוגיות במצרים. למעשה השחקנית ג'ואן סימס נפטרה לפני תחילת צילומי העונה.
בסדרה גם מופיעים מדי פעם פני (מוירה פרייזר), גיסתה של ג'ין אחותו של בעלה הראשון, ובעלה רופא השיניים סטיבן (פול צ'פמן).
צוות השחקנים

במרץ 2011 בתוכנית "Behind the Britcoms: from Script to Screen", גילה היוצר/מפיק של הסדרה שהתפקיד של ג'ין נכתב עבור השחקנית ג'ין סימונס, אבל היא דחתה את ההצעה להופיע בסדרה. דנץ' לוהקה לתפקיד מאוחר יותר.
ג'ין מרי הרדקאסל (שם נעורים פרג'טר, שם קודם הנסון) (ג'ודי דנץ') – אמה של ג'ודית ומתחתנת עם ליונל
ליונל הרדקאסל (ג'פרי פאלמר) – בעלה של ג'ין ובנו של רוקי
ג'ודית "ג'ודי" דיקון (שם נעורים הנסון) (מוירה ברוקר) – בתה של ג'ין, חברתה הטובה של סנדי, ובהמשך אשתו של אליסטר
אליסטר דיקון (פיליפ ברת'רטון) – בהתחלה מו"ל שמפרסם את ספרו של ליונל, בהמשך בעלה של ג'ודית
סנדי אדוארדס (ג'ני פאנל) – המזכירה ופקידת הקבלה במשרד של ג'ין, חברתה הטובה של ג'ודית ובהמשך אשתו של הארי
ריצ'רד "רוקי" הרדקאסל (פרנק מידלמאס) – אביו של ליונל, בעלה של מאדג'
מאדג' אוויטה הרדקאסל (שם נעורים דרבליי) (ג'ואן סימס) – אשתו של רוקי
פני ג'ונסון (שם נעורים הנסון) (מוירה פרייזר) גיסתה של ג'ין (מנישואיה הראשונים של ג'ין לדייוויד)
סטיבן ג'ונסון (פול צ'פמן) – בעלה של פני
הארי (דייוויד מייקלס ודניאל ראיין) – החבר של סנדי ואחר כך בעלה
גברת בייל (ג'נט הנפריי – סוכנת הבית הכפרי של משפחת הרדקאסל
לול פריס (טים וילטון) – הגנן בבית הכפרי של משפחת הרדקאסל
פרקים

הסדרה שודרה במשך תשע עונות החל מ-12 בינואר 1992 עד 4 באוגוסט 2002. כמעט כל הפרקים היו בני 30 דקות. הפרק האחרון בסדרה באורך שעה שודר ב-11 באוגוסט 2002. בדצמבר 2005 שודר פרק איחוד מיוחד בשני חלקים. ההופעה בפרק האיחוד הייתה ההופעה האחרונה של פרנק מידלמאס, שגילם את רוקי, לפני מותו ב-2006. השחקנית ג'ואן סימס נפטרה ב-2001 ואף שחקנית אחרת לא לוהקה לתפקיד של מאדג'.
רדיו

עיבוד לרדיו של הסדרה "בחלוף השנים" שודרה ברדיו 2 של ה-BBC בין השנים 1997 ל-1999. בתסכיתי הרדיו השתתפו כל השחקנים המקוריים פרט לברת'רטון, ששיחק את תפקיד אליסטר בעונה השנייה והשלישית. העונה הראשונה של הסדרה שודרה שוב ב-BBC Radio 4 Extra החל מדצמבר 2014 עד ינואר 2015.
הערות שוליים

↑  "The Den of Geek interview: Colin Bostock-Smith". Den of Geek. 14 במאי 2008. נבדק ב-3 בדצמבר 2011. {{cite web}}:  (עזרה)
גיתית

ערך זה עוסק במושב בבקעת הירדן. אם התכוונתם לכלי נגינה, ראו .
| --- | --- |
צילום אויר של גיתית (2018)
מדינה: ישראל ישראל
מחוז: יהודה ושומרון
מועצה אזורית: ערבות הירדן
גובה ממוצע: ‎309 מטר
תאריך ייסוד: 1972
תנועה מיישבת: חרות בית"ר
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 567 תושבים
    - מתוכם, תושבי ישראל: 566 תושבי ישראל
 מפת מיקום  מפה דינמית   (למפת צפון השומרון מוגדלת) גיתית(למפת צפון השומרון רגילה) גיתית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גיתית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גיתית32°06′10″N 35°23′39″E﻿ / ﻿32.1028334223295°N 35.3942966316277°E﻿ / 32.1028334223295; 35.3942966316277  heמפת היישובים של מועצה אזורית ערבות הירדן באדום - גיתית בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10
http://www.gittit.co.il
גיתית (גִּתִּית) היא התנחלות ומושב בגבול בקעת הירדן והשומרון, משתייך לארגון משקי חרות בית"ר ולמועצה אזורית בקעת הירדן. שטח היישוב כ-1,500 דונם ומתגוררות בו כ-120 משפחות. היישוב קרוב למעלה אפרים, ממול למבצר הקדום סרטבה, ומעט דרומית למושב מכורה.